Source: http://165916.edicypages.com/dokumendid/raasiku-raamatukogu-kasutamise-eeskiri
Timestamp: 2018-02-22 14:40:39+00:00
Document Index: 860260

Matched Legal Cases: ['§ 2', '§ 4', '§ 7', '§ 8', '§ 7', '§ 8']

Raasiku Raamatukogu » Raasiku Rk kasutamise eeskiri
Raasiku Raamatukogu
Avaleht Uudised Raamatukogust Dokumendid
21.02 23. ja 24. veebruar suletud
16.02 Trühvlite valmistamise õpituba
16.02 Õlimaalide näitus
16.02 EV 100 Raamatukogukohvik
02.02 Tööpakkumine
Põhimäärus Raasiku Rk kasutamise eeskiri AIPi juhend
Raasiku Raamatukogu kasutamise eeskiri
Määrusega kehtestatakse Raasiku Raamatukogu (edaspidi raamatukogu) teeninduse korraldus, lugejate õigused, kohustused ja vastutus.
(1) Raamatukogu põhiteenused on teavikute kohapeal kasutamine, kojulaenutus ning avalikule teabele üldkasutatava andmesidevõrgu kaudu juurdepääsu võimaldamine. Raamatukogu põhiteenused on tasuta.
(2) Eriteenused (paljundustööd, väljatrükid üldkasutatavatest andmebaasidest) on tasulised. Eriteenuste hinnakirja kinnitab Raasiku Vallavalitsus. Paljundustööde tegemist raamatukogus reguleerib autoriõiguse seadus.
(3) Avaliku internetipunkti kasutamine on tasuta. Interneti kasutamist raamatukogus reguleerib direktori käskkirjaga kinnitatud internetitöökoha kasutamise eeskiri.
(2) Lugejapiletiks on isikutunnistus (ID-kaart). Lugeja kinnitab allkirjaga registreerimiskaardil raamatukogu kasutamise eeskirjadega tutvumist.
(3) Lugeja registreeritakse raamatukogu andmebaasis.Andmebaasis on järgmised lugejaandmed: lugeja nimi; elukoht (postiaadress); telefon; elektronpostiaadress; lugejarühm ja isikukood. Vastavalt lugeja soovile väljastatakse kasutajanimi ja parool, mille alusel saab ta autoriseerida ennast internetileheküljel www.lugeja.ee
(4) Eelkooliealisi lapsi registreeritakse lugejaks vanema (eestkostja) nõusolekul.
(5) Iga aasta algul toimub lugejate ümberregistreerimine (isiku- ja kontaktandmete täpsustamine). Võlglasi ümber ei registreerita ja neil puudub võlgnevuse likvideerimiseni raamatukogust kojulaenutusõigus.
(1) Laenutus registreeritakse lugejapileti esitamisel elektroonilises andmebaasis ja lugeja saab laenutatud teavikute nimekirja koos tagastustähtaegadega, mida ta kontrollib kohapeal.
(2) Lugejalt võib nõuda teaviku kojulaenutamisel tagatist, kui:
1) lugeja rahvastikuregistrisse kantud elukohaks ei ole Raasiku vald;
(3) Tagatissumma alammäär on 3,20 eurot ning ei tohi ületada laenutatud teavikute hinda. Tagatissumma kohta antakse lugejale kviitung. Laenutatud teavikute tagastamisel makstakse kviitungi alusel tagatissumma lugejale tagasi. Väljavõtmata tagatissummad laekuvad kahe aasta möödumisel valla eelarvesse.
(4) Teavikute tagastamistähtaeg on üldjuhul 21 päeva, perioodika ja suure nõudlusega trükised 7 päeva. Kojulaenutatud trükiste tagastamistähtaega võib pikendada, kui neile ei ole nõudlust.
(5) Kui teavik on välja laenutatud, pannakse lugeja tema soovil teda huvitava raamatu saamiseks järjekorda. Teaviku saabumisest informeeritakse lugejat.
(6) Raamatukogu kogudes puuduvad teavikud tellitakse lugeja soovil ja kulul teistest raamatukogudest.
(7) Koju ei laenutata teatmeteoseid, erilise väärtusega teavikute ainueksemplare ja perioodikaväljaannete viimaseid numbreid.
(1) Kojulaenutamine toimub isiklikuisikutunnistuse (ID kaardi) alusel.
(2) Lugeja on kohustatud teavitama raamatukogu tema poolt lugejaks registreerimisel esitatud andmete muutumisest ning esitama raamatukogule uued andmed.
(3) Lugeja peab hoidma teavikuid nende säilimiseks vajaliku hoolega. Teavikutesse ei tohi kirjutada. Teavikuid ei tohi lõhkuda ega määrida. Lugeja kohustub kontrollima teaviku saamisel selle korrasolekut ja avastatud rikkumistest kohe teatama raamatukogu töötajale. Lugeja kohustub teaviku tagastama olukorras, millises ta teaviku laenutas.
(4) Lugeja peab teaviku tagastama laenutustähtaja jooksul.
(5) Raamatukogus peab lugeja säilitama korda ja vaikust ning kasutama teenuseid viisil, mis ei häiriks teisi lugejaid ega kahjustaks raamatukogu vara.
(6) Lugeja on kohustatud tasuma õigusaktidega sätestatud kahju- ja viivisetasu.
(7) Lugeja on kohustatud täitma raamatukogu kasutamise eeskirju ning järgima sisekorra eeskirja.
(1) Kui lugeja ei tagasta laenutatud teavikut tähtajaks, võib raamatukogu nõuda viivitatud aja eest tasu, kuid mitte rohkem kui 0,03 eurot iga viivitatud päeva eest ühe teaviku kohta.
(3) Lugejalt, kes ei ole käesoleva paragrahvi lõikes 2 nimetatud kohustust raamatukogu antud tähtajaks täitnud, võetakse raamatukogust teavikute kojulaenutamise õigus ära kuni üheks aastaks.
(4) Raamatukogu annab lugejale tähtaja käesoleva paragrahvi lõigetes 1 ja 2 nimetatud summade tasumiseks. Tähtajaks maksmata summa tasumiseks teeb Raasiku Vallavalitsus lugejale ettekirjutuse koos sundtäitmise algatamise hoiatusega ettekirjutuse täitmata jätmise korral. Ettekirjutuses märgitakse selle vaidlustamise võimalus, tähtaeg ja kord.
(5) Käesoleva paragrahvi lõikes 4 nimetatud hoiatuses märgitud tähtaja jooksul ettekirjutuse täitmata jätmise korral on Raasiku Vallavalitsusel õigus anda ettekirjutus sundtäitmiseks Täitemenetluse seadustiku sätestatud korras.
(6) Raasiku Vallavalitsus võib käesoleva paragrahvi lõigetes 4 ja 5 nimetatud pädevuse anda raamatukogule.
(7) Käesoleva määruse § 2 lõikes 2, § 4 lõikes 1, § 7 lõigetes 1 ja 2 nimetatud summad laekuvad Raasiku valla eelarvesse.
§ 8. Sisekord
(1) Raamatukokku sisenedes tuleb esitada foto ja isikukoodiga isikuttõendav dokument
(2) Raamatukogu ruumidesse on keelatud siseneda alkoholi- või narkojoobes.
(3) Raamatukogu külastaja ei tohi oma käitumisega häirida teisi lugejaid. Keelatud on söömine,joomine, magamine, lärmi tekitamine, teenindusruumides mobiiltelefoni kasutamine.
(4) Silmnähtavalt määrdunud riietes lugejat ei teenindata.
(5) Raamatukogu ruumidesse on keelatud tuua loomi, relvi, laskemoona, lõhkeainet ja
kergestisüttivaid aineid ning määrivaid või lehkavaid esemeid.
(6) Avariiulite vahele on keelatud kaasa võtta mahukaid kotte.
(7) Raamatukogu ei vastuta kaasavõetud esemete eest.
(8) Käesoleva eeskirja § 7. ja § 8. toodud sätete rikkumise korral võib lugejalt raamatukogu kasutamise õiguse ajutiselt või alaliselt ära võtta. Pretensioonid teenindusküsimustes lahendab raamatukogu direktor.
Meierei 27 Raasiku 75203 Harjumaa mob 5556 7135
e-post: raasikurk[at]raasiku.ee